和酬張梅野
作者：劉黻
朝代：宋

paragraphs: 郭行載酒相挈提，躡根探窟天津如。
相逢何必皆親知，天地許大猶吾廬。
矯首梅澗跡若疏，舂容婉畫妨清醵。
詩如琴絃分疾徐，驚我一聲聾聵初。
蕭蕭白日金仙居，東西求仲時從之。
靜對夕陽搴紅蕖，或聽夜雨鄰翠櫚。
國步孔棘須神醫，縱有鵲醯誰信渠。
風傳西事方解圍，願君勿藏圯上書。